Publication: Magyar Közlöny
Issue: MK-2007-67 (Year: 2007, Number: 67)
Era: 2004-2010
Section: A hitelintézetekrõl és a pénzügyi vállalkozásokról szóló 1996. évi CXII. törvény (továbbiakban: Hpt.) 201. § (5) bekezdése
Paragraph Index: 162

A hitelintézetekrõl és a pénzügyi vállalkozásokról szóló 1996. évi CXII. törvény (továbbiakban: Hpt.) 201. § (5) bekezdése szerint a pénzügyi intézmény nem küldhet ügyfelének közvetlen postai vagy elektronikus levelezési úton reklámanyagot, ha ezt az ügyfél kifejezett rendelkezéssel kizárta. A Hpt. 201. § (5) bekezdése a direkt marketing célú adatkezelést illetõen azt teszi lehetõvé, hogy az ügyfél tiltakozzék ellene. A Hpt.-ben és az adatvédelmi törvényben biztosított tiltakozási jog az érintettet az adatkezelés minden szakaszában – így az adatkezelés kezdetén is – megilletõ jog. A biztos álláspontja szerint tehát a pénzügyi szolgáltatók kötelesek ügyfeleik számára a tiltakozási jog gyakorlására lehetõséget biztosítani mind a szerzõdés aláírásakor, mind pedig a jogviszony fennállása alatt. Szerencsés megoldás lenne, ha a direkt marketing célú adatkezelés vonatkozásában a hitelintézetek üzletszabályzataiban olyan tartalmú tájékoztatás szerepelne, mely szerint a reklámcélú adatkezelés ellen az ügyfél bármikor tiltakozhat. Gyakran elõforduló eset, hogy a szerzõdés aláírásával az ügyfelek hozzájárulnak ugyan a reklámcélú adatkezeléshez, de önrendelkezési joguk csorbát szenved, mert errõl külön nem nyilatkozhatnak. A szerzõdésbe foglalt hozzájárulás – különösen ebben a formában – megtévesztõ, mert azt sejteti, hogy azzal szemben nincs tiltakozási lehetõség. A biztos felhívta továbbá arra is a figyelmet, hogy a Hpt. idézett rendelkezése kifejezetten ellentétes az Elkertv. elõírásaival. Eszerint ugyanis elektronikus levelezés vagy azzal egyenértékû egyéni kommunikációs eszköz útján kizárólag az igénybe vevõ egyértelmû, elõzetes hozzájárulásával küldhetõ elektronikus hirdetés. A fenti megállapításokkal a Pénzügyi Szervetek Állami Felügyelete is egyetértett. (379/H/2006) Arról is beszámolunk, hogy a Pénzügyi Szervetek Állami Felügyeletével sikeresen zárult az a többfordulós egyeztetés, melynek kiindulópontja egy, az adatvédelmi biztos vizsgálati jogosultságát korlátozó felügyeleti állásfoglalás volt. A Felügyelet – az adatvédelmi törvény rendelkezéseit figyelmen kívül hagyva – azt az álláspontot képviselte, hogy a biztos nem rendelkezik egyértelmû törvényi felhatalmazással banktitoknak minõsülõ adatok megismerésére. Az Avtv.

Source: https://magyarkozlony.hu/hivatalos-lapok/9e5c05577bb687f2de35a44752486927140957ca/dokumentumok/c40d4842ccc8f70c437bbd73c84a4535b81048a5/letoltes